Okresná prokuratúra Senica 
Janka Kráľa 735, 905 45 Senica 	

Sp. zn. : Pv 177/13/2205	Senica, 4.9.2014
EEČ : 2-19-72-2014

U Z N E S E N I E

Trestná vec:	obvinený XXXXX  
Prečin:	Neoprávnené vyrobenie a používanie platobného prostriedku, elektronických peňazí alebo inej platobnej karty podľa § 219 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Senica
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Senica zo dňa 18.7.2013, spisová značka Pv 177/13/2205, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 18.2.2013 o 14.01.39 h v XXXXX, na ul. XXXXX neoprávnene použil v bankomate XXXXX platobnú kartu č. XXXXX majiteľky XXXXX ktorú v ňom po vykonanej finančnej operácii s aktívnym PIN kódom zabudla vloženú tak, že zadal požiadanvku na výber finančnej hotovosti vo výške 100,- eur, ktorú mu bankomat vydal, čím neoprávneným výberom spôsobil XXXXX nar. XXXXX, trvale bytom XXXXX, XXXXX škodu vo výške 100,- eur. 

Uznesením prokurátora Okresnej prokuratúry Senica zo dňa 18.7.2013, spisová značka Pv 177/13/2205, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Uznesením prokurátorky Okresnej prokuratúry Senica sp. zn. Pv 177/13/2205 zo dňa 18.07.2013 bolo voči obvinenému XXXXX podľa § 216 odsek 1 Trestného poriadku podmienečne zastavené trestné stíhanie pre prečin neoprávneného vyrobenia a používania platobného prostriedku, elektronických peňazí alebo inej platobnej karty podľa § 219 odsek 1 Trestného zákona, pričom mu bola určená skúšobná doba v trvaní 1 /jeden/ rok, ktorá začala plynúť právoplatnosťou uznesenia o podmienečnom zastavení trestného stíhania, t. j. od 30.07.2013. 

Po uplynutí skúšobnej doby som z jednotlivých vyžiadaných správ zistila, že obvinený XXXXX sa v skúšobnej dobe podmienečného zastavenia trestného stíhania nedopustil žiadneho trestného činu ani iného protiprávneho konania. Zo zadovážených správ vyplýva, že tento nebol prejednávaný pre priestupok a negatívne hodnotený nie je ani v mieste trvalého bydliska. V aktuálnom odpise registra trestov nemá žiadne nové odsúdenie.  

S poukazom na tieto okolnosti je možné skonštatovať, že obvinený XXXXX v skúšobnej dobe viedol riadny život a vyhovel uloženým podmienkam, a preto bolo potrebné rozhodnúť tak, ako je uvedené vo výrokovej časti tohto uznesenia. 

Podľa § 217 odsek 4 Trestného poriadku právoplatnosťou tohto rozhodnutia o osvedčení nastávajú účinky zastavenia trestného stíhania.  

Poučenie:
Proti tomuto uzneseniu je prípustná sťažnosť, ktorú možno podať do 3 dní odo dňa jeho doručenia prostredníctvom tunajšej 
prokuratúry ku Krajskej prokuratúre v Trnave. Sťažnosť má odkladný účinok.      

Mgr. Jaroslava Regásková
prokurátorka